**ГОДИШНО ТЕМАТИЧНО РАЗПЕДЕЛЕНИЕ**

**ИНФОРМАЦИОННИ ТЕХНОЛОГИИ РАЗШИРЕНА ПОДГОТОВКА**

**4 КЛАС**

Образователната система ИТИ 1-4 цели формиране на дигитални умения у учениците в началното училище. Системата може да се използва в няколко аспекта:

• в обучението по дисциплината Информационни технологии РП

• за интегриране на технологии в учебния процес по различни предмети в началното училище.

• за самостоятелна работа на детето у дома за формиране на необходими дигитални умения.

Основни акценти, залегнали в разработването на системата са:

• Реализиране на проектно-ориентирано обучение чрез разработване на малки проекти по поставена тема със създаване на краен продукт или чрез работа по тематично обвързани в цялостна система задачи.

• Реализиране на междупредметни връзки чрез избор на теми от учебното съдържание на предметите Математика, Български език и литература, Музика, Изобразително изкуство и от предметите от природния и социалния цикъл.

• Формиране на базови дигитални умения за работа с графична, текстова и мултимедийна информация според действащите към момента образователни изисквания.

• Формиране на умения за работа с широко разпространени софтуерни продукти за работа с графична, текстова и мултимедийна информация.

• Формиране на алгоритмично мислене у учениците чрез определяне на последователност от действия за реализиране на крайната цел. Постепенно преминаване от онагледени чрез илюстрации стъпки в първи клас до последователност от инструкции в трети и четвърти клас.

• Формиране на творческо мислене у учениците чрез поставяне на многовариантни задачи и задачи, при които учениците имат свобода сами да развият своя проект.

**Проектен подход**

В основата на системата ИТИ 1-4 стои прилагането на проектен подход в работата на учениците в хода на формиране на дигитални умения. По този начин се формират и актуализират знания от различни учебни направления и ученикът се поставя в активна позиция.

От най-ранна възраст учениците трябва да приемат компютъра и другите съвременни технологии като учебно средство, а не само като скъпа играчка и средство за забава и отмора в свободното време. При работата по проекти ключов елемент е създаването на краен продукт.

**Четвърти клас**

През четвъртата година на работа по системата ИТИ 1-4 освен по тематично построени задачи, учениците работят по няколко проекта, които са с по-голяма продължителност. При тях се изисква допълнително проучване и събиране на информация.

Някои от темите са:

• Свойства на веществата

• На рожден ден

• Най-най

• Сезоните в гатанки и картини

• Красотата на сезоните

• Е-пътеводител

• Е-атлас по зоология

В четвърти клас проектната работа е съчетана с теми от учебното съдържание по предметите Човекът и природата и Човекът и обществото. Учениците създават самостоятелно доклад за свойствата на веществата, презентации за различни региони от страната, атлас по зоология при изучаване на основните видове животни.

Работата във всеки един урок е тематично построена. Учениците разширяват знанията си за растения и животни, общество и култура, празници и обичаи, литературни произведения, поуки и автори.

При работа със системата ИТИ 1-4 учениците формират умения за работа с информационни технологии, които са база за по-нататъшно надграждане и интегриране в учебния процес в следващите образователни степени.

Учениците могат:

• Да работят с графичен редактор. Създават самостоятелни графични проекти с програмата Paint като използват разнообразни инструменти и възможности на средата. Могат да правят компютърни апликации като вмъкват графични изображения от файл. Могат да оперират с избран обект – копиране и поставяне, местене, завъртане.

• Да работят с текст. Имат формирани умения за текстообработка с програмата Microsoft Office

Word. Могат да въвеждат и форматират текст като избират цвят, размер, стил и шрифт. Могат да подравняват параграфи. Могат да използват инструментите за копиране и вмъкване.

• Да създават комбиниран документ, съдържащ графика и текст. Имат умения да създават документ в програмата Word, в който да въвеждат текст и да вмъкват рисунка. Знаят как да разположат вмъкнатото изображение в текста. Да работят със звукова информация. Могат да възпроизвеждат звук, съхранен в паметта на компютъра и на външен носител на информация. Могат да управляват неговото възпроизвеждане. Учениците могат да правят запис на звук, като работят с програмата Sound Recorder, както и с вградените инструменти за запис на звук в други компютърни програми – PowerPoint, Movie Maker.

• Да работят с видео информация. Могат да възпроизвеждат звук, съхранен в паметта на компютъра и на външен носител на информация. Могат да управляват неговото възпроизвеждане.

• Могат да създават мултимедийни презентации. Имат базови умения за работа с програмата

Microsoft Office PowerPoint. Могат да създават презентация, включваща текст, изображения, звук и видео. Могат да задават преход между слайдовете. Могат да избират дизайн. Имат умения за презентиране на създадените мултимедийни продукти.

Могат да създават фото-истории от снимки във видео-формат. Имат умения за работа с програмата Movie Maker. Учениците създават самостоятелно свои видео-проекти като избират снимки, музика, преходи, озвучаване.

• Могат да редактират видео информация. Учениците умеят да работят с видео-файлове с програмата Movie Maker. Могат да изрязват част от видео файл. Могат да създават цялостен видео-проект като добавят заглавие, надписи, преходи.

• Могат да създават анимирани изображения. Учениците формират знания за кадър и анимиран образ и създават собствени анимирани изображения с програмата Photo Scape. Създадените анимирани изображения използват в разработени от тях презентации.

• Могат да работят в Интернет. Учениците имат знания и умения за широк набор от интернет услуги. Могат да работят с електронна поща – да изпращат и получават писма, да изпращат прикачен файл. Могат да работят със Skype – програма за обмен на съобщения и провеждане на интернет разговори. Имат формирани знания за култура на поведение в мрежата, както и за правила за безопасна работа в Интернет. Преглеждат музика и видео в мрежата. Работят с уеб-базирани приложения.

Работата по системата ИТИ 1-4 гарантира удовлетворяване на всички образователни стандарти, заложени в действаща към момента учебна програма по предмета Информационни технологии за началното училище.

Формират се базови понятия за компютърна система, работа с различни видове информация, култура на поведение, електронна комуникация.

|  |  |  |  |  |  |  |
| --- | --- | --- | --- | --- | --- | --- |
| **№** | **УЧЕБНА СЕДМИЦА** | **ТЕМА НА УРОЧНАТА ЕДИНИЦА** | **ВИД НА УРОЧНА ЕДИНИЦА** | **ОЧАКВАНИ РЕЗУЛТАТИ ОТ ОБУЧЕНИЕТО** | **МЕТОДИ ЗА РАБОТА** | **БЕЛЕЖКИ** |
| 1. | 16.09.2019-20.09.2019 | Файлова система. Файлови разширения | НЗ | Ученикът има представа за файлова система и организация на данните при операционна система Windows. | Беседа  Дискусия  Демонстрация  Практическа работа |  |
| 2. | 23.09.2019-27.09.2019 | Файлов мениджър. Избор на изглед на файлове и папки | Упр. |
| 3. | 30.09.2019-04.09.2019 | Създаване на папка. Контекстно меню | НЗ | Създава собствена папка за съхраняване на информация;  Използва десния бутон на мишката за отваряне на контекстно меню | Демонстрация  Практическа работа |  |
| 4. | 07.10.2019-11.11.2019 | Вмъкване на картина в текстов файл. Взаимно положение на текст и изображение | НЗ | Ученикът определя отделните видове елементи, които са необходими, и как те могат да бъдат използвани за създаването на комбиниран компютърен документ. Ученикът създава и обработва комбиниран компютърен документ,  съдържащ графично изображение, текст, звук и анимация. | Дискусия  Демонстрация  Анализ  Практическа работа |  |
| 5. | 14.10.2019-18.10.2019 | Форматиране на абзац. Проект „Свойства на веществата“ | НЗ | Ученикът умее да създава, обработва и съхранява текстова и мултимедийна информация. | Демонстрация  Анализ  Практическа работа |  |
| 6. | 21.10.2019-25.10.2019 | Съхраняване на изображение от Интернет | Упр. | Ученикът зарежда интернет страница, като въвежда нейния адрес в адресното поле. Умее да съхранява информация от Интернет в предварително указана папка. | Дискусия  Анализ  Практическа работа |  |
| 7. | 28.10.2019-01.11.2019 | Комбиниране на снимки. Работа с програмата Photo Scape | НЗ | Ученикът аргументира избора си на различни програми за създаване на  определен вид информация. | Дискусия  Анализ  Практическа работа |  |
| 8. | 04.11.2019-08.11.2019 | Създаване на комбиниран документ. Доклад „Свойства на веществата“ | Упр. | Използва програми за комбиниране на графично изображение, текст, звук или анимация; - реализира собствени идеи и тематични проекти, зададени от учителя с изучаваните средства. Умее да описва работата си по определен тематичен проект, като използва подходяща терминология; | Дискусия  Практическа работа |  |
| 9. | 11.11.2019-15.11.2019 | Електронна поща | НЗ | Ученикът има представа за електронна поща и възможностите, които тя предоставя за обмен на информация. | Дискусия |  |
| 10. | 18.11.2019-22.11.2019 | Работа с електронна поща | Упр. | Ученикът използва електронна поща за обмен на различен вид информация с други потребители на Интернет. | Практическа работа |  |
| 11. | 25.11.2019-29.11.2019 | Работа с електронна поща | Упр. | Ученикът използва електронна поща за обмен на различен вид информация с други потребители на Интернет. | Практическа работа |  |
| 12. | 02.12.2019-06.12.2019 | Компютърна анимация | НЗ | Ученикът умее да съхранява, зарежда, обработва и отпечатва графични изображения.  – има представа за анимиран образ и кадри на образа. | Демонстрация  Практическа работа |  |
| 13. | 09.12.2019-13.12.2019 | Компютърна анимация | Упр. |
| 14. | 16.12.2019-20.12.2019 | Анимирана картина | Упр. |
| 15. | 06.01.2020-10.01.2020 | Безопасно в Интернет | НЗ | Познава и спазва правила за работа с Интернет. Проявява етично поведение по отношение на работа с компютър, използване на програми, файлове с данни и работа в компютърна мрежа. | Беседа  Дискусия  Онагледяване с подходящи клипове |  |
| 16. | 13.01.2020-17.01.2020 | Програма Skype | НЗ | Ученикът има представа за основни начини и средства за електронна комуникация. | Дискусия  Практическа работа |  |
| 17. | 20.01.2020-24.01.2020 | Програмата PowerPoint | НЗ |  |  |  |
| 18. | 27.01.2020-31.01.2020 | Интернет. Търсене по ключова дума | НЗ | Зарежда интернет страница, като въвежда нейния адрес, проследява хипервръзки в интернет- страница, като ги зарежда в отделни прозорци, използва ключови думи за търсене на информация в Интернет. | Беседа  Демонстрация  Практическа работа |  |
| 19. | 03.02.2020-07.02.2020 | Проучвам и презентирам | НЗ | Ученикът умее да работи с презентационен софтуер. | Демонстрация  Практическа работа |  |
| 20. | 10.02.2020-14.02.2020 | Интернет. Търсене на изображения | Упр. | Ученикът знае, че до търсената информация може да се достигне по различни начини. | Практическа работа |  |
| 21. | 17.02.2020-21.02.2020 | Слайд-шоу от снимки | Упр. |  | Беседа  Демонстрация  Практическа работа |  |
| 22. | 24.02.2020-28.02.2020 | Movie Maker. Запис на глас | НЗ | Формират се умения за запис на глас в програмата Movie Maker.  Ученикът възпроизвежда звук, съхранен на външен носител на информация, избира, пуска, прекъсва и продължава възпроизвеждането на звук. |
| 23. | 02.03.2020-06.03.2020 | PowerPoint. Работа с фигури и форми | НЗ | Ученикът умее да редактира фигура чрез преоразмеряване, местене и завъртане, чрез избор на запълване и цвят на контура, копира, поставя, групира, подрежда. | Беседа  Демонстрация  Практическа работа |  |
| 24. | 09.03.2020-13.03.2020 | Красотата на сезоните | Упр. |
| 25. | 16.03.2020-20.03.2020 | Movie Maker. Работа с видео-клипове | НЗ | Ученикът умее да редактира видео чрез изрязване на част от видео-клип. Съхранява работен проект на създадения видео-филм. | Демонстрация  Практическа работа |  |
| 26. | 23.03.2020-27.03.2020 | Да направим филм | Упр. |
| 27. | 30.03.2020-03.04.2020 | Великденски апликации | НЗ | Ученикът умее да създава, обработва и съхранява графична информация. Умее да създава собствени графични проекти по зададена тема, познава и умее да използва различни възможности на инструментите за оцветяване и рисуване, познава и умее да избира инструменти, съответстващи на поставената графична задача. | Демонстрация  Практическа работа |  |
| 28. | 06.04.2020-10.04.2020 | Великденски апликации | Упр. |
| 29. | 20.04.2020-24.04.2020 | Проектна работа | Упр. | Умее да описва работата си по определен тематичен проект, като използва подходяща терминология.  Спазва основни правила на етично поведение при работа в компютърния кабинет. | Дискусия  Демонстрация  Практическа работа |  |
| 30. | 27.04.2020-31.04.2020 | Проектна работа | Упр. |
| 31. | 04.05.2020-08.05.2020 | Проектна работа | Упр. |
| 32. | 11.05.2020-15.05.2020 | Знам и мога | Упр. | Обобщават се знанията за работа с информационни технологии, усвоени в хода на обучение по предмета Информационни технологии в четвърти клас. | Дискусия  Практическа работа |  |
| 33 | 16.05.2020-22.05.2020 | Знам и мога | Упр. | Обобщават се знанията за работа с информационни технологии, усвоени в хода на обучение по предмета Информационни технологии в четвърти клас. | Дискусия  Практическа работа |  |
| 34 | 25.05.2020-29.05.2020 | Знам и мога | Упр. | Обобщават се знанията за работа с информационни технологии, усвоени в хода на обучение по предмета Информационни технологии в четвърти клас. | Дискусия  Практическа работа |  |